19. ΒΑΣΙΛΙΚΟΝ ΔΙΑΤΑΓΜΑ της 14/17 Νοεμ. 1951  Περί εφαρμογής του πέμπτου άρθρου του ΞΘ΄ψηφίσματος δια το προσωπικόν του Ταμείου Παρακαταθηκών και Δανείων. Έχοντες υπ’ όψιν:1)τας διατάξεις του άρθρου πέμπτου του ΞΘ΄ ψηφίσματος «περί κυρώσεως και τροποποιήσεως του Α.Ν. 936/49 «περί τροποποιήσεως της υπ’ αριθ. 59/45 Συντακτικής Πράξεως «περί καθορισμού της οργανικής συνθέσεως των Δημοσίων ή Δημοσίου χαρακτήρος υπηρεσιών», 2)την υπ’ αριθ. 1102 της 5 Οκτ. 1951 πράξιν του Υπουργικού Συμβουλίου, 3)την υπ’ αριθ. 656 της 26 Σεπτ. 1951 γνωμάτευσιν του Συμβουλίου της Επικρατείας, 4)την υπ’ αριθ. 53 της 5 Σεπτ. 1951 γνωμοδότησιν του ανωτάτου Συμβουλίου Δημοσίων υπηρεσιών και 5)την κατά την υπ’ αριθ. 902/21.6.51 συνεδρίασιν του Διοικητικού Συμβουλίου του Ταμείου Παρακαταθηκών και Δανείων ληφθείσαν απόφασιν αυτού προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρον μόνον.-Υπάλληλοι του Ταμείου Παρακαταθηκών και Δανείων προαχθέντες μετά την απελευθέρωσιν της χώρας εις κενάς θέσεις ή βαθμούς οίτινες όμως δεν είχον προαχθή εις τας θέσεις ή τους βαθμούς τούτους κατά την διάρκειαν της Ξενικής Κατοχής λογίζονται δια την απόκτησιν προσόντων προς περαιτέρω προαγωγή και δια τον καθορισμόν της σειράς αρχαιότητος αυτών ως προαχθέντες αφ’ ης κατά το από 28 Απρ. 1941, μέχρι και της 17 Οκτ. 1944 χρονικόν διάστημα προήχθησαν εις τους αυτούς βαθμούς ή θέσεις νεώτεροί των. Η ισχύς του παρόντος Β.Δ/τος άρχεται από της δημοσιεύσεως αυτού εις την Εφημερίδα της Κυβερνήσεως. 